L'alcalde de Sagunt i el regidor de Majors visiten els CEAMs i les residències del municipi
01 de desembre 2022

![](/media/dxdfuhoh/c_visitamini.jpg?width=850&height=566.9886363636364)

L'alcalde de Sagunt, Darío Moreno, i el regidor delegat del departament de Serveis Socials, Àrea de Majors, Alejandro Sotoca, han visitat este matí el Centre Especial d'Assistència al Major de Sagunt i Port de Sagunt, i les residències de majors del municipi, per a comprovar l'estat dels diferents centres, i conéixer les seues necessitats de primera mà i poder continuar treballant conjuntament.

En este sentit, s'han visitat el CEAM de Sagunt i el CEAM del Port de Sagunt, la Residenica DomusVi Muntanya Arse, la Residència i Centre de dia La Ribera, la Residència La Mar i la Residència Nuestros Hijos.

![](/media/2inlwbv3/whatsapp-image-2022-12-01-at-15-31-19-1.jpeg?width=850&height=637.5)

L'alcalde de Sagunt, Darío Moreno, ha indicat que «**durant la pandèmia, l'Ajuntament va treballar amb les residències de la nostra ciutat per a oferir-los recursos i suport. Encara que el pitjor d'allò haja passat, continuen jugant un paper essencial en la nostra societat i fan una gran labor per a persones majors i també persones amb discapacitat**».

Per la seua part, el regidor de Majors, Alejandro Sotoca, ha explicat sobre estes visites que és una cosa que «**es fa des de principi de legislatura perquè volíem conéixer de primera mà els seus problemes i com funcionaven. Ja es va fer la primera visita en el 2020 abans de la pandèmia, després durant la pandèmia es van fer diverses visites, fins i tot per a poder portar material que també necessitaven com a guants i màscares**». Així mateix, ha manifestat que més endavant es visitaran els centres ocupacionals.

![](/media/34fbe0v2/c_visitafin.jpg?width=850&height=566.9886363636364)

![](/media/rmkolfc3/whatsapp-image-2022-12-01-at-15-31-17.jpeg?width=850&height=637.5)

*   [](http://www.facebook.com/sharer.php?u=https://aytosagunto.es/va/actualitat/l-alcalde-de-sagunt-i-el-regidor-de-majors-visiten-els-ceams-i-les-residencies-del-municipi/ "Facebook")
*   [](http://twitter.com/share?url=https://aytosagunto.es/va/actualitat/l-alcalde-de-sagunt-i-el-regidor-de-majors-visiten-els-ceams-i-les-residencies-del-municipi/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-alcalde-de-sagunt-i-el-regidor-de-majors-visiten-els-ceams-i-les-residencies-del-municipi/ "Linked In")
*   [](mailto:?body=https://aytosagunto.es/va/actualitat/l-alcalde-de-sagunt-i-el-regidor-de-majors-visiten-els-ceams-i-les-residencies-del-municipi/)